**Porsche Hungaria Kft. – adatkezelési tájékoztató sajtókapcsolatok vonatkozásában**

# Mi a jelen tájékoztató célja?

A Porsche Hungaria Kereskedelmi Kft.-vel (székhely: 1139 Budapest, Fáy u. 27.; cégjegyzékszám: 01-09-071123; a továbbiakban: „**PoHu**”) fennálló kapcsolat keretében szükség van arra, hogy a PoHu az Ön mint újságíró, illetve média partner bizonyos személyes adatait kezelje annak érdekében, hogy a PoHu eleget tehessen szerződéses kötelezettségeinek, gazdasági tevékenységét biztonságos és hatékony módon végezhesse, és médiakapcsolatait megfelelő módon kezelhesse. A jelen tájékoztató ezt az adatkezelést mutatja be.

Az adatkezelés célja a PoHu és Ön közötti kommunikáció és kapcsolattartás megkönnyítése, illetve bizonyos esetekben közvetlen üzletszerzés (különösen bizonyos céges eseményekre szóló meghívók és/vagy elektronikus hírlevelek küldése). Az Ön személyes adatainak megadása a PoHu részére szükséges annak érdekében, hogy a PoHu kapcsolatot tarthasson Önnel, és Ön hozzáférhessen a PoHu média partnereknek szóló anyagaihoz.

# Mi a „személyes adat” és az „adatkezelés”?

A média partnerekkel való kapcsolattartással összefüggésben kezelt személyes adatok köre a következő: teljes név, cégnév, céges cím, pozíció, céges telefonszám, céges e-mail cím, média neve.

A jelen tájékoztató valamennyi személyes adatra kiterjed, amelyet a PoHu Önnel mint média partnerrel kapcsolatban bármilyen formában kezel. Az adatkezelés körébe tartozik a személyes adatok gyűjtése, rögzítése, felhasználása, illetve közlése.

Az adatkezelő a PoHu. A PoHu adatvédelmi tisztviselője az alábbi elérhetőségeken érhető el: e-mail: Majoros Zoltán, telefon: 0614515159

# Mi az adatkezelés jogalapja?

A PoHu által végzett adatkezelés jogalapja az üzleti tevékenysége végzéséhez fűződő jogos érdeke az Általános Adatvédelmi Rendelet 6. cikke (1) bekezdésének f) pontja alapján. A PoHu mérlegelte az adatkezelés körülményeit, és a jelen tájékoztatóban foglalt információ alapján arra a következtetésre jutott, hogy ezen érdekekkel szemben nem élveznek elsőbbséget az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé. A közvetlen üzletszerzés (különösen bizonyos céges eseményekre szóló meghívók és/vagy elektronikus hírlevelek küldése) tekintetében az adatkezelés jogalapja az Ön hozzájárulása az Általános Adatvédelmi Rendelet 6. cikke (1) bekezdésének a) pontja alapján (feliratkozás e-mailben vagy telefonon a PoHu-nál, illetve a PR munkatársunknál). Hogyan történik a személyes adatok kezelése?

# A PoHu nem alkalmaz automatizált döntéshozatalt vagy profilalkotást az Ön személyes adatainak a jelen tájékoztató keretében történő kezelése során.

# A PoHu megfelelő intézkedéseket tesz a személyes adatok jogellenes vagy jogosulatlan kezelésének, és az adatok véletlen elvesztésének vagy megsemmisülésének megakadályozása érdekében. Ezeket az elveket a PoHu akként érvényesíti, hogy megfelelő hardveres és szoftveres alapú biztonsági intézkedéseket vezetnek be (beleértve a fizikai beléptető rendszereket, hozzáférési rendszereket, zárakat, riasztókat, tűzfalakat stb.). A PoHu megfelelő eljárásokat és technológiákat használ annak érdekében, hogy a Személyes Adatok védelmét az adatok gyűjtésétől azok törléséig biztosítsa.

# Milyen hosszú az adatkezelés időtartama?

A PoHu a fenti személyes adatokat kizárólag az adott cél megvalósulásáig kezeli. A jelen tájékoztató keretei között kezelt személyes adatokat a PoHu azonban minden esetben legfeljebb az Önnel fennálló üzleti kapcsolatból eredő esetleges igényekre vonatkozó törvényes elévülési idő lejártáig kezeli, ez általában az Önnel való utolsó levélváltástól vagy kapcsolatfelvételtől, vagy a meghívókról/elektronikus hírlevélről való leiratkozástól számított öt évet jelent.

# Ki fér hozzá a személyes adatokhoz?

Az Ön személyes adataihoz a PoHu-n belül kizárólag az erre felhatalmazott munkavállalók férnek hozzá, akiknek a munkakörükből adódóan szükségük van az adatok kezelésére a feladataik ellátásához. E munkavállalók kizárólag a lehető legkevesebb jogosultság elvének megfelelően kapnak hozzáférést az adatokhoz, azaz szigorúan csak olyan adatokhoz férnek hozzá, amelyek szükségesek a jelen tájékoztatóban írtakkal kapcsolatos munkájuk elvégzéséhez.

# Mik a jogaim a személyes adataim kezelésével kapcsolatban?

Hozzáféréshez és helyesbítéshez való jog

Önnek joga van ahhoz, hogy hozzáférjen az Önnel kapcsolatos személyes adatokhoz. Ez magában foglalja azt a jogot, hogy tájékoztatást kapjon többek között arra vonatkozóan, hogy személyes adatainak kezelése folyamatban van-e, ha igen, milyen személyes adatok kezelése történik, és ennek mi a célja. Önnek joga van továbbá ahhoz, hogy helyesbítse vagy kiegészítse az Önre vonatkozó esetlegesen pontatlan vagy hiányzó személyes adatokat.

A törléshez való jog („az elfeledtetéshez való jog”)

Ön jogosult arra, hogy kérésére meghatározott esetekben töröljék az Önre vonatkozó személyes adatokat (pl. ha a személyes adatokra már nincs szükség arra a célra, amelyre azokat gyűjtötték, Ön visszavonja az adatkezelés alapját képező hozzájárulását, és az adatkezelésnek nincs más jogalapja, az adatkezelés jogellenes, e) a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell).

A tiltakozáshoz való jog és az adatkezelés korlátozásához való jog

Ön jogosult bizonyos adatkezelések ellen tiltakozni vagy kérni, hogy az adatkezelést korlátozzák, ha Ön vitatja a személyes adatok pontosságát, Ön szerint az adatkezelés jogellenes, vagy Ön szerint a PoHu-nak már nincs szüksége a személyes adatokra a jelen tájékoztatóban részletezett adatkezelés céljából.

# Kinek adja át a PoHu a személyes adatokat?

A PoHu a jelen szabályzat keretei között kezelt személyes adatokat megoszthatja a PoHu cégcsoportjába tartozó más társaságokkal. A PoHu a személyes adatokat továbbá átadhatja feldolgozás céljából harmadik személyeknek is, ideértve korlátozás nélkül a rendezvényszervező vállalkozásokat és egyéb szolgáltatókat. Valamennyi harmadik fél adatfeldolgozónak szigorúan követnie kell a PoHU utasításait és az írásbeli adatfeldolgozási szerződés és egyéb, a PoHU és az érintett harmadik személy között fennálló megállapodás rendelkezéseit, továbbá megfelelő technikai és szervezési intézkedéseket hajt végre annak érdekében, hogy a PoHu média partnereire vonatkozó személyes adatok megfelelő szintű biztonságát garantálja.

Amennyiben a PoHu Önt meghívja egy sajtóútra, melyet a PoHu sajtóosztálya szervez egy utazási ügynök/iroda bevonásával, úgy adatait a repülőjegy / buszjegy, a szállás és a biztosítás teljes körű ügyinétézése, megrendelése érdekében továbbadja a szervezésben résztvevő utazási iroda/irodák és biztosítók részére.

# Mit tehetek, ha az adatkezeléssel kapcsolatban panaszt kívánok tenni?

Ha Ön úgy véli, hogy személyes adatai kezelésével kapcsolatos jogsértés történt, panasszal élhet a Nemzeti Adatvédelmi és Információszabadság Hatóságnál (levelezési cím: 1530 Budapest, Pf.: 5.; cím: 1125 Budapest, Szilágyi Erzsébet fasor 22/c.; telefon: +36 (1) 391-1400; fax: +36 (1) 391-1410; e-mail: ugyfelszolgalat@naih.hu; web: http://naih.hu) vagy eljárást indíthat az illetékes bíróság előtt (ideértve az Ön szokásos tartózkodási helye alapján illetékes törvényszéket). Minden esetben javasolt, hogy az érintett, mielőtt a hatósághoz fordulna, panaszát vagy kérelmét először a PoHu-hoz továbbítsa, hogy az esetleges problémát orvosolni lehessen.